Source: http://docplayer.fi/16232345-Vaeston-altistuminen-matkapuhelintukiasemien-radiotaajuisille-kentille-suomessa.html
Timestamp: 2018-05-27 00:17:40+00:00
Document Index: 14425858

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Väestön altistuminen matkapuhelintukiasemien radiotaajuisille kentille Suomessa - PDF
Download "Väestön altistuminen matkapuhelintukiasemien radiotaajuisille kentille Suomessa"
1 / ELOKUU 2014 TR Väestön altistuminen matkapuhelintukiasemien radiotaajuisille kentille Suomessa Sami Kännälä Säteilyturvakeskus Strålsäkerhetscentralen Radiation and Nuclear Safety Authority
2 / ELOKUU 2014 Väestön altistuminen matkapuhelintukiasemien radiotaajuisille kentille Suomessa Sami Kännälä STUK SÄTEILYTURVAKESKUS STRÅLSÄKERHETSCENTRALEN RADIATION AND NUCLEAR SAFETY AUTHORITY Osoite/Address Laippatie 4, Helsinki Postiosoite / Postal address PL / P.O.Box 14, FIN Helsinki, FINLAND Puh./Tel. (09) , Fax (09) ,
4 KÄNNÄLÄ Sami Avainsanat: radioaalto, matkapuhelin, tukiasema, tehotiheys, altistumissuhde, SAR. Alkusanat Asuntojen lähellä sijaitsevien tukiasemien säteily herättää huolta ihmisissä. Säteilyturvakeskus teki vuosien 2010 ja 2012 välillä mittauskampanjan, jossa arvioitiin tukiasemien radiotaajuisille kentille altistumista asunnoissa. Mittauskampanjan avulla haluttiin saada kattavampi kuva tukiasemien aiheuttamasta väestön altistumisesta. Mittauksia tehtiin asuntojen lisäksi kouluissa, työpaikoilla ja yhdessä päiväkodissa. Mittauskohteiksi valittiin paikkoja, joissa tukiasemien arvioitiin aiheuttavan keskimääräistä suuremman radiotaajuisen kentän. Tässä raportissa kerrotaan taustatietoa radioaalloista ja tukiasemista, esitellään mittauskampanjan päätulokset sekä käytetty mittauslaitteisto, -asetukset ja -menetelmä. 3
5 Sisällysluettelo ALKUSANAT 3 1. JOHDANTO 5 2. YLEISTÄ RADIOAALLOISTA 6 3. RADIOAALTOJEN TERVEYSVAIKUTUKSET JA VÄESTÖÄ KOSKEVAT RAJA-ARVOT 7 4. MATKAPUHELINJÄRJESTELMÄT Matkapuhelinjärjestelmien taajuudet Tukiasema-antennit ja tukiasemien luokittelu Tukiaseman aiheuttaman tehotiheyden laskennallinen arviointi MITTAUKSET Mittauskalusto ja -asetukset Mittauskohteet Mittausten suoritustapa ja tulosten käsittely MITTAUSTULOKSET Mittausepävarmuus JOHTOPÄÄTÖKSET LÄHDELUETTELO 16 4
6 1. Johdanto Lähes jokainen suomalainen omistaa nykyään matkapuhelimen. Lisääntyneiden käyttäjämäärien ja tiedonsiirtotarpeiden myötä tukiasemien määrä on kasvanut. Matkapuhelinverkko kattaa käytännössä koko Suomen, jolloin lähes mistä tahansa pisteestä mitattuna parin kilometrin säteellä on vähintään yksi tukiasema. Liikenne matkapuhelinten ja tukiasemien välillä hoituu radioaaltojen avulla. Tukiasemat on sijoitettu yleensä taajamien ulkopuolella mastoihin ja kaupungeissa kerrostalojen katoille eli paikkoihin, joihin väestöllä ei ole pääsyä. Väestön altistuminen tukiasemien radiotaajuisille kentille on hyvin pientä. STUKin tekemien mittausten perusteella tukiasemien aiheuttamat radiotaajuiset kentät ovat asunnoissa suurimmillaankin alle prosentin verran enimmäisarvoista. Tämän tasoinen altistuminen ei nykytiedon mukaan aiheuta haitallisia terveysvaikutuksia, vaikka altistuminen olisi pitkäkestoista. 5
7 2. Yleistä radioaalloista Radioaalloiksi kutsutaan sähkömagneettisen (SM) spektrin osaa, joka kattaa taajuudet välillä 100 khz 300 GHz (kuva 1). Radioaaltoja hyödyntävät muun muassa matkapuhelimet, niiden tukiasemat ja langattomat verkot kuten WLAN. Taajuustasossa radioaaltojen alapuolella ovat pientaajuiset ja staattiset sähkö- ja magneettikentät ja yläpuolella infrapunasäteily sekä näkyvä valo. Radioaallot ovat ionisoimatonta säteilyä eli säteilyn energia ei riitä irrottamaan elektroneja väliaineen atomeista, joten radioaallot eivät esimerkiksi voi vaurioittaa DNA:ta samalla tavalla kuin ionisoiva säteily (muun muassa röntgen- ja gammasäteily). Radioaaltojen etenemisnopeus riippuu väliaineesta. Radioaallot etenevät vapaassa tilassa valon nopeudella, joka on ilmassa noin m/s. Aallonpituus (ʎ) voidaan määrittää taajuuden (f) ja valon nopeuden (c) avulla. Radioaallot kuljettavat mukanaan energiaa, jota kuvataan tehotiheydellä. Tehotiheyden yksikkö on W/m 2. Kaukana radioaaltojen lähteestä (kaukokentässä) tehotiheys (S) voidaan laskea sinimuotoiselle kentälle sähkö- ja magneettikentän voimakkuuksien (E ja H) tulona. Lähteen lähellä (lähikentässä) kentänvoimakkuuksista laskettu tehotiheys ei kuvaa altistumista, koska sähkötai magneettikentän voimakkuus voi olla nolla toisen ollessa hyvin suuri. Lähikentässä voidaan käyttää kentänvoimakkuuksien lisäksi sähkötai magneettikentän ekvivalenttista tehotiheyttä (S E ja S H ), joka lasketaan kentänvoimakkuuksista ja kaukokentän aaltoimpedanssista (Z 0 = 377 Ω). Kaukokentässä kaavat 2 ja 3 antavat saman tuloksen. (kaava 2) (kaava 1) (kaava 3) Ionisoimaton säteily Ionisoiva säteily Sähkö ja magneettikentät Radio- ja mikroaallot Lämpösäteily Valo UV Röntgen Gamma 1 Hz 1 MHz 1 GHz 1 THz 1 PHz 1 EHz Kuva 1. Sähkömagneettisen säteilyn spektri 6
8 3. Radioaaltojen terveysvaikutukset ja väestöä koskevat raja-arvot Radioaaltojen tunnetut terveysvaikutukset johtuvat aaltojen energian imeytymisestä kehoon ja sen aiheuttamasta lämpötilan noususta kudoksissa. Aineenvaihdunta pyrkii poistamaan ylimääräisen lämpötehon kudoksista verenkiertoa kiihdyttämällä ja lopulta kehosta pois muun muassa hikoilun avulla. Terveyshaittoja syntyy, mikäli radioaaltojen aiheuttamaa ylimääräistä lämpökuormaa ei pystytä poistamaan kehosta. Radioaaltojen mahdolliset terveysvaikutukset aiheutuvat välittömästi. Aaltojen energia ei kerry elimistöön, joten pitkäkestoinen altistuminen heikoille radiotaajuisille kentille ei ole nykytiedon mukaan haitallista. Tunnetuista haitallisista terveysvaikutuksista on johdettu väestöä koskevat altistumisen enimmäisarvot, jotka sisältävät suuren turvamarginaalin. Euroopan unionin neuvosto antoi vuonna 1999 suosituksen (1999/519/EY) väestöön kohdistuvien sähkömagneettisten kenttien aiheuttaman altistumisen rajoittamiseksi taajuuksilla GHz. Neuvoston suositus perustuu kansainvälisen riippumattoman asiantuntijakomission ICNIRPin (International Commission on Non-Ionizing Radiation Protection) suosittelemiin ohjearvoihin. Suomessa neuvoston suositus vahvistettiin vuonna 2002 sosiaali- ja terveysministeriön asetuksella (294/2002) kansallisiksi enimmäisarvoiksi. Radiotaajuisille SM-kentille altistumista rajoitetaan ominaisabsorptionopeuden (SAR) avulla. SAR kuvaa kudoksiin absorboituvaa radiotaajuista tehoa massayksikköä kohden (W/kg). Perusrajoituksista (taulukko 1) on johdettu ulkoista kentänvoimakkuutta ja ekvivalenttista tehotiheyttä koskevat viitearvot helpottamaan altistumisen arviointia käytännön tilanteissa (taulukko 2). Perusrajoitukset eivät ylity missään tilanteessa, kun ulkoinen kentänvoimakkuus on viitearvojen alapuolella. Sähkömagneettiselle kentälle altistuminen tulee määrittää kokonaisaltistumisena (kaava 4), koska kenttä voi sisältää useita taajuuskomponentteja. Kokonaisaltistumista voidaan arvioida vertaamalla kunkin taajuista tehotiheyden arvoa (Si) kyseisen taajuuden viitearvoon (S va,i) ja summaamalla saadut suhdeluvut keskenään. Summattu suhdeluku saa olla korkeintaan 1. (kaava 4) Taulukko 1. Väestön altistumista koskevat perusrajoitukset taajuuksilla 10 MHz 10 GHz Taajuus Keskimääräinen SAR (W/kg) Paikallinen SAR, pää ja vartalo (W/kg) Paikallinen SAR, raaja (W/kg) 10 MHz 10 GHz 0, Ominaisabsorptionopeus määritetään keskiarvona kuuden minuutin ajalta. Paikallisilla SAR-arvoilla tarkoitetaan kymmenen gramman (10 g) kudosmassan keskiarvoja. Taulukko 2. Väestön altistumista koskevat viitearvot taajuuksilla 10 MHz 300 GHz. f on taajuus hertseinä (Hz). Taajuusalue Sähkökentän voimakkuus (V/m) Magneettikentän voimakkuus (A/m) Ekvivalenttinen tehotiheys (W/m 2 ) MHz 28 0, MHz 1, f 1/2 3, f 1/2 0, f GHz 61 0,16 10 Taajuusalueella 100 khz 10 GHz kentänvoimakkuudet lasketaan kuuden minuutin keskimääräisenä tehollisarvona. 7
9 4. Matkapuhelinjärjestelmät Suomen ensimmäinen matkapuhelinjärjestelmä oli 150 MHz taajuusalueella toiminut Autoradiopuhelin (ARP), joka aloitti toimintansa vuonna NMT-verkko (Nordisk Mobil Telefon) otettiin käyttöön 450 MHz taajuusalueella vuonna NMT-verkkoa laajennettiin 900 MHz taajuusalueelle vuonna 1987 turvaamaan taajama-alueiden kapasiteettitarpeet. Suomessa on ollut vuodesta 1992 lähtien käytössä 900 MHz taajuusalueella toimiva digitaalinen GSM 900 -matkapuhelinjärjestelmä (alun perin Groupe Spécial Mobile, nyttemmin Global System for Mobile Communications). Käyttäjämäärän lisääntyessä järjestelmän rinnalle otettiin taajamissa käyttöön korkeampitaajuinen GSM järjestelmä. Lisääntyneiden tiedonsiirtotarpeiden myötä otettiin vuonna 2004 käyttöön noin kahden gigahertsin (2 GHz) taajuudella toimiva UMTS-järjestelmä (Universal Mobile Telecommunications System), jota kutsutaan kolmannen sukupolven (3G) matkapuhelinjärjestelmäksi. Vuonna 2007 matkapuhelinverkkoa täydennettiin 900 MHz taajuusalueella toimivalla UMTS-järjestelmällä, jonka avulla saadaan aikaan suurempi peittoalue ja suuremmat tiedonsiirtonopeudet haja-asutusalueille. Neljännen sukupolven LTE-matkapuhelinjärjestelmä (Long Term Evolution) on ollut kuluttajien käytössä vuodesta 2010 lähtien muutamassa suuremmassa kaupungissa. LTE-järjestelmää on sittemmin laajennettu myös pienempiin asutuskeskuksiin. Tällä hetkellä LTE on ainoastaan datansiirtokäytössä, jolloin puhelut kulkeutuvat muiden järjestelmien kautta. Kasvavien tiedonsiirtotarpeiden takia myös 800 MHz taajuuskaista otetaan LTE-järjestelmän käyttöön lähivuosina. 4.1 Matkapuhelinjärjestelmien taajuudet Suomessa käytössä olevien matkapuhelinjärjestelmien tukiasemien taajuudet ovat: GSM ( MHz, MHz) UMTS ( MHz, MHz) LTE ( MHz, MHz, MHz*) *Taajuushuutokauppa päättyi Väestöä koskevat altistumisen viitearvot poikkeavat toisistaan eri matkapuhelinjärjestelmille. Viitearvot eri järjestelmille on esitetty taulukossa 3. Taulukko 3. Väestön altistumista koskevat tehotiheyden viitearvot Suomessa käytössä olevilla matkapuhelinjärjestelmien tukiasemataajuuksilla. f on taajuus hertseinä (Hz). Matkapuhelinjärjestelmä Keskitaajuus (MHz) Ekvivalenttinen tehotiheys (W/m 2 ) GSM UMTS LTE 942,5 1842,5 942,5 2140,0 806,0 1842,5 2655,0 4,7 9,2 4,7 10,0 4,0 9,2 10,0 8
10 4.2 Tukiasema-antennit ja tukiasemien luokittelu Matkapuhelinverkkojen tukiasemat luokitellaan erilaisiin solukokoihin niiden kuuluvuusalueen perusteella (taulukko 4). Suurin osa Suomessa käytettävistä tukiasema-antenneista on sektoriantenneja, jotka lähettävät radiotaajuista säteilyä vain yhteen sektoriin. Antennit kiinnitetään yleensä talojen katoille, seinille tai mastoihin. Tukiasemat eivät juuri säteile muihin suuntiin kuin suoraan eteenpäin. Tästä johtuen tehotiheydet antennien ala- ja yläpuolella tai takana olevissa tiloissa ovat melko pienet. Makrosolujen tukiasemissa käytetään suurimpia lähetystehoja ja niiden toimintasäde on suurin. Väestöä koskevat enimmäisarvot voivat ylittyä noin kymmenen metrin etäisyydellä suoraan antennin edessä. Antennit sijoitetaan yleensä taajamissa ja maaseudulla mastoihin ja kaupungeissa kerrostalojen katoille, jolloin väestöllä ei ole pääsyä niiden läheisyyteen. Makrosolujen antennit ovat korkeita kapeita elementtejä, jotka muodostavat matalan ja leveän viuhkamaisen keilan antennin etupinnan suuntaan (kuva 2). Viuhkamaisen keilan ansiosta tukiaseman peittoalue on laaja. Antennien 3 db keilanleveys on vaakatasossa tyypillisesti Pystysuunnassa keilanleveys on tyypillisesti pienempi kuin 10. Mikrosolujen tukiasemat hoitavat kaupungeissa liikennettä muutamien satojen metrien säteellä. Lähettimien tehot ovat muutamia watteja, jolloin altistumisen enimmäisarvot voivat ylittyä vain muutaman kymmenen sentin etäisyydellä antennin edessä. Mikrosolujen antennit ovat matalampia kuin makrosolujen, jolloin niiden säteilykeila on korkeampi. Antennit osoittavat yleensä alaviistoon katolta tai talon seinältä. Pikosolujen tukiasemilla saadaan parempi kuuluvuus katvealueille kuten rakennusten sisätiloihin tai sisäpihoille. Lähetystehot ovat vain satojen milliwattien luokkaa. Pikosolujen aiheuttama altistuminen ei ylitä enimmäisarvoja edes kosketusetäisyydellä. Pikosolujen tukiasemat ovat pienikokoisia elementtejä, jotka on kiinnitetty tavallisesti seinälle katon rajaan. Taulukko 4. Tukiasemien luokittelu Makrosolu Mikrosolu Pikosolu Toimintasäde Useita kilometrejä m Alle 100 m Lähetysteho Enimmillään muutama sata wattia Muutamia watteja Alle 1 W Antennin sijainti Katoilla, mastoissa Katoilla, seinillä Sisäkatoissa, seinillä Käyttöalue Taajama, maaseutu, kaupunki Kaupunki Tiivis kaupunkirakentaminen, rakennusten sisätilat Etäisyys, jolla altistuminen saattaa ylittää enimmäisarvot Noin 10 m (antennin edessä) Alle 30 cm (antennin edessä) Ei edes kosketusetäisyydellä Kuva 2. Makrosolun tukiaseman säteilykeila 9
11 4.3 Tukiaseman aiheuttaman tehotiheyden laskennallinen arviointi Radioaallot vaimenevat nopeasti edetessään ilmassa. Kaukokentässä tukiaseman aiheuttamaa tehotiheyttä voidaan arvioida yksinkertaisen kaavan avulla. (kaava 5) Kaavassa P on antennin lähetysteho, G antennin vahvistus pääkeilan suuntaan ja r etäisyys. Lähikentässä kaava yliarvioi tehotiheyden. 10
12 5. Mittaukset 5.1 Mittauskalusto ja -asetukset Matkapuhelintukiasemien aiheuttama altistuminen sisältää yleensä useita taajuuskomponentteja. Samanaikaisesti voidaan altistua monen tukiaseman tai matkapuhelinjärjestelmän aiheuttamalle säteilylle. Yksittäinen tukiasema voi myös palvella useaa asiakasta kerrallaan, jolloin useita kanavia on samanaikaisesti käytössä. Kaikki projektin mittaukset suoritettiin taajuusselektiivisellä mittausmenetelmällä, jolloin voidaan tarkastella kunkin taajuuskomponentin aiheuttamaa altistumista ja vertailla eri matkapuhelinjärjestelmien aiheuttamaa altistumista. Sähkömagneettisille kentille altistumista arvioitiin kussakin kohteessa kaavan 4 mukaisesti ottaen huomioon kaikki matkapuhelintukiasemien aiheuttamat taajuuskomponentit. Mittalaitteena käytettiin kannettavaa spektrianalysaattoria (Narda SRM3000, taajuusalue 100 khz 3 GHz), johon oli kiinnitetty laajakaistainen isotrooppinen mittapää (taajuusalue 75 MHz 3 GHz). Mittalaite (kuva 3) kiinnitettiin kolmijalkaan, jotta laite pysyisi tarkasti paikoillaan mittauksen aikana. Spektrianalysaattorin resoluutiokaistanleveydeksi (RBW, resolution bandwidth) asetettiin kullekin matkapuhelinjärjestelmälle parhaiten soveltuva arvo. GSM-järjestelmille RBW:ksi asetettiin 200 khz, joka vastaa yhden GSM-kanavan varaamaa taajuusikkunaa. UMTS-järjestelmälle käytettiin laitteessa olevaa dekooderia, jonka avulla monimutkaisen UMTS-signaalin aiheuttamaa altistumista voidaan verrata suoraan viitearvoihin. Spektrianalysaattorissa ei ole LTE-signaalille dekooderia. LTE-mittauksissa käytettiin mahdollisimman tarkkaa RBW:tä ja saadut tulokset integroitiin LTE-signaalin varaaman taajuusikkunan yli. Integraalitulosta verrattiin signaalin keskitaajuuden viitearvoon. Mittauksissa käytettiin max hold -toimintoa, jonka avulla laite tallentaa kunkin taajuuskomponentin suurimmat arvot tarkastelujakson ajalta. Tarkastelujakso oli kullekin mittaukselle niin pitkä, että mittaustulos tasaantui. Yleensä tähän riitti noin puolen minuutin tarkastelu. Max hold -toimintoa käyttämällä saadaan konservatiivinen arvio altistumisesta tarkastelujakson ajalta, koska toiminto tallentaa eritaajuisten komponenttien huippuarvot, vaikka ne eivät todellisuudessa olisikaan samanaikaisia. Tästä johtuen projektissa tehdyt mittaukset vastaavat riittävän hyvin tilannetta, jossa hetkellinen mittaus skaalattaisiin tukiaseman maksimiliikennemäärälle. 5.2 Mittauskohteet Kuva 3. Mittauksissa käytetty kannettava spektrianalysaattori Projektissa mitattiin Suomessa käytössä olevien matkapuhelinjärjestelmien tukiasemien aiheuttamaa altistumista erilaisissa ympäristöissä. Suurin osa mittauksista suoritettiin vuosien 2011 ja 2012 aikana. Muutama mittaus on vuodelta Mittauskohteiksi valikoitui erityisesti paikkoja, joissa tukiasemien aiheuttama altistuminen voi olla hieman keskimääräistä suurempi. Tällaisia 11
13 paikkoja ovat huoneistot, joiden lähellä sijaitsee tukiasema-antenni. Suurin osa kohteista on valittu kansalaisten kyselyiden perusteella. Muutamassa kohteessa ei ollut tietoa lähimpien antennien sijainnista. Mittauskohteita oli yhteensä 74. Mittauksia tehtiin yhdeksässä kunnassa Uudellamaalla, Pirkanmaalla ja Varsinaissuomessa. Mittauskohteita oli sekä kaupunki- että haja-asutusalueilla. Suurin osa mittauksista tehtiin kerrostaloyhtiöissä, joiden katolle oli asennettu tukiasema-antenneja. Muutamassa kerrostalokohteessa antennit sijaitsivat viereisen talon katolla tai seinällä. Mittauksia tehtiin myös viiden koulun ja yhden päiväkodin sisä- ja ulkotiloissa. Näiden lisäksi mittauksia tehtiin kolmella työpaikalla ja kolmen tukiasemamaston lähistöllä. 5.3 Mittausten suoritustapa ja tulosten käsittely Mittaukset tehtiin etsimällä mittauskohteesta ensin huone, jossa kokonaisaltistuminen (kaava 4) oli suurin. Mittaukset suoritettiin vyötärön korkeudella (metrin korkeudella lattiasta), koska se kuvaa parhaiten koko kehon keskimääräistä altistumista. Mittauspaikaksi valittiin kohteissa noin metrin etäisyys ikkunasta, koska suurimmat kentät ovat yleensä ikkunan läheisyydessä. Sälekaihtimet pidettiin mittauksen ajan auki, koska ne voivat vaimentaa ikkunan kautta huoneeseen eteneviä radioaaltoja. Osassa kohteista mittaus suoritettiin sisätilojen lisäksi parvekkeella. Muutamassa kohteessa mittaus suoritettiin myös ulkona antennin pääkeilan suunnassa. 12
14 6. Mittaustulokset Kappaleessa esitellään mittauskampanjan päätulokset. Mittaustuloksista nähdään, että tukiasema-antennien aiheuttama altistus vaihtelee huomattavasti paikasta riippuen (kuva 4). Pienimmän ja suurimman mitatun kokonaisaltistuksen välinen suhde on noin Vastaavasti yksittäiselle matkapuhelinjärjestelmälle (kuva 5) suhde on noin Kuvassa 6 on esitetty esimerkkispektri kaupungissa sijaitsevan kerrostalon ylimmässä kerroksessa suoritetusta mittauksesta. Talon katolle oli sijoitettu tukiasema-antenneja. Suurimmat tehotiheydet aiheutuivat matkapuhelinverkon tukiasemista (GSM900 ja UMTS2100). Muita spektrissä näkyviä lähetteitä ovat yleisradio- ja TV-lähetykset (ULA ja UHF), langaton verkko (WLAN) ja viranomaisverkko (VIRVE). Kokonaisaltistus (% raja-arvosta) ,1 0,01 0,001 0,0001 Kuva 4. Matkapuhelinjärjestelmien aiheuttama kokonaisaltistus mittauskohteissa Tehotiheys (mw/m 2 ) ,1 0,01 0,001 Tehotiheys (mw/m 2 ) ,1 0,01 0,001 0,0001 0,00001 ULA VIRVE UHF 0, GSM900 GSM1800 UMTS2100 WLAN Taajuus (MHz) Kuva 6. Esimerkkispektri kaupungissa sijaitsevan kerrostalon ylimmässä kerroksessa suoritetusta mittauksesta. Kerrostalon katolle on asennettu matkapuhelintukiaseman antenneja. Matkapuhelinjärjestelmien aiheuttamien taajuuskomponenttien lisäksi spektrissä näkyvät radio- ja TV-lähetysten (ULA, VHF), TETRA-tekniikalla toteutetun viranomaisverkon (VIRVE) ja langattoman verkon (WLAN) aiheuttamat komponentit. 0,0001 GSM900 GSM1800 UMTS2100 LTE1800 Kuva 5. Eri matkapuhelinjärjestelmien aiheuttamat tehotiheydet mittauskohteissa 13
15 Mittausten perusteella tukiasemien aiheuttama väestön altistuminen radiotaajuisille kentille on hyvin pientä, vaikka tukiasema-antenni sijaitsisi lähellä asuntoa. Kuvassa 7 on esitetty kaikki mittaustulokset altistumissuhteena (prosentuaalinen osuus enimmäisarvoista). Yli 95 prosenttia mittaustuloksista oli alle yhden prosentin enimmäisarvoista. Suurin asunnossa mitattu altistumissuhde oli 0,5 prosenttia (taulukko 5). Suurin altistumissuhde mitattiin työpaikalla ja se oli 2,5 prosenttia. Toinen yli prosentin suuruinen altistumissuhde mitattiin koulun käytävällä. Kaikkien mittaustulosten keskiarvo oli 0,14 prosenttia ja mediaani 0,03 prosenttia. Osuus (%) ,0001-0,001 0,001-0,01 0,01.-0,1 0,1-1,0 1,0-10,0 Altistumissuhde (%) Kuva 7. Mitattujen altistumissuhteiden jakauma Taulukko 5. Mitattujen altistumissuhteiden tunnuslukuja Altistumissuhde Maksimi 2,5 % (kaikki mittaustulokset) 0,5 % (asuntojen mittaustulokset) Minimi 0,0003 % Mediaani 0,03 % Keskiarvo 0,14 % (kaikki mittaustulokset) 0,07 % (asuntojen mittaustulokset) 6.1 Mittausepävarmuus Mittausten arvioitu epävarmuus on ±3 db (+100%, -50%). Siihen sisältyvät muun muassa kalibroinnin epävarmuus ±1 db (±25 %) ja mittaustilanteessa vaikuttavat epävarmuustekijät kuten mittapään epäisotrooppisuus ja heijastukset ympäristöstä ja mittaajasta. 14
16 7. Johtopäätökset Mittauskampanjan tulosten perusteella väestön altistuminen tukiasemien radiotaajuisille kentille on hyvin pientä, vaikka tukiasema-antenni sijaitsisi lähellä asuntoa. Tukiasemien kentille altistuminen on asunnoissa suurimmillaankin alle prosentin verran enimmäisarvoista. Tämäntasoisella altistuksella ei ole nykytiedon mukaan haitallisia terveysvaikutuksia. 15
17 8. Lähdeluettelo Ionisoimaton säteily - Sähkömagneettiset kentät, Säteily- ja ydinturvallisuus -kirjasarja, 2006 Alanko T, Hietanen M, von Nandelstadh P. Työntekijöiden altistuminen tukiasemien radiotaajuisille kentille. Työympäristötutkimuksen raporttisarja, Työterveyslaitos, 2006 Sosiaali- ja terveysministeriön asetus ionisoimattoman säteilyn väestölle aiheuttaman altistumisen rajoittamisesta, 294/2002 Euroopan unionin neuvoston suositus, annettu 12. päivänä heinäkuuta 1999, väestön sähkömagneettisille kentille (0 Hz 300 GHz) altistumisen rajoittamisesta (1999/519/EY). Council recommendation on the limitation of exposure of the general public to electromagnetic fields (0 Hz to 300 GHz), 1999/519/EC ICNIRP. International Commission on Non-Ionizing Radiation Protection: Guidelines for limiting exposure to time-varying electric, magnetic and electromagnetic fields (up to 300 GHz). Health Physics, 74: ,
18 TR Laippatie 4, Helsinki Puh. (09) , fax (09) ISBN (pdf) ISSN
/ HUHTIKUU 2016 TR Altistuminen kehon lähellä käytettävien radiolaitteiden sähkömagneettisille kentille työpaikoilla Lauri Puranen, Vesa Moilanen Säteilyturvakeskus Strålsäkerhetscentralen Radiation and
Radioaallot. Tommi Toivonen Ionisoimattoman säteilyn valvonta STUK etunimi.sukunimi-ät-stuk.fi p
Radioaallot Tommi Toivonen Ionisoimattoman säteilyn valvonta STUK etunimi.sukunimi-ät-stuk.fi p. 09 75988660 RADIATION AND NUCLEAR SAFETY AUTHORITY Luennon sisältö PE 25.11.2016 (3h) Lainsäädäntö Rakenne
Radioaallot Tommi Toivonen Ionisoimattoman säteilyn valvonta STUK etunimi.sukunimi-ät-stuk.fi p. 09 75988660 RADIATION AND NUCLEAR SAFETY AUTHORITY Luennon sisältö TI 29.11.2016 (3h) Säteilymittaukset
Maston rakentamista vastaan saatiin kaksi kirjallista muistutusta / mielipidettä. Ohessa kommentit mastopaikasta sekä näihin vastineet:
VASTINE NAAPURIEN HUOMAUTUKSIIN Tunnus Linnunlahti Päivä Sivu 2.1.2017 1 (5) Vastaanottaja: Joensuun kaupunki Kaavoitus / Kalle Siven PL 148, Muuntamontie 5 80100 JOENSUU VIITE: Joensuun kaavoitus (maankäyttöinsinööri
LYHENTEET. POA Potentiaalisten ongelmien analyysi PRR Personal Role Radio
Lic.Sc. 3 LYHENTEET AC Alternating current ALARP As low as reasonably practicable ATEX Atmosphères explosibles, räjähdysvaarallinen tila CW Continuous wave COTS Commercial off-the-shelf DNA Deoxyribonucleic